钦定古今图书集成/明伦汇编/氏族典/第160卷 > 韩均
## 钦定古今图书集成/明伦汇编/氏族典/第160卷 > 韩均

按《魏书韩茂传》：“茂子均，字天德，少而善射，有将略。初
为中散，赐爵范阳子，加宁朔将军，迁金部尚书，加散
骑常侍。兄备卒，无子，均袭爵安定公，征南大将军，出
为使持节、散骑常侍、本将军、定州刺史，转青冀二州
刺史，恤民廉谨，甚有治称。除广阿镇大将，加都督三
州诸军事，复授定州刺史。轻徭宽赋，百姓安之。延兴”
五年卒，谥曰“康公。”子宝石袭爵。